Á föstudag kl. 12 er kyrrðarbænastund í Kapellu vonarinnar . Bænin er einföld ogþeim sem hafa ekki komið áður er boðið upp á kynningu á bæninni áður en bænastundin hefst . Hóparnir eru opnir öllum , það eina sem þarf er að mæta og kynna sér málið . Njótum þess að kyrra hugann og taka þátt í hljóðri bæn . Á sunnudag kl. 11 er messa og sunnudagaskóli í Keflavíkurkirkju . Jóhanna , Helga og Ingi leiða sunnudagaskólastarfið með sögum , leikritum og söng . Sérstaklega skemmtileg stund fyrir yngstu kynslóðina og aðstandendur þeirra . Á sama tíma er messa í kirkjunni . Arnór Vilbergsson og kór Keflavíkurkirkju leiða okkur í söng og tónlist . Séra Fritz Már Jörgensson þjónar fyrir altari . Guðspjall dagsins segir frá því þegar Jesús læknaði blindan mann . Messuþjónn verður Garðar Snorri Guðmundsson . Eftir stundina verður boðið upp á súpu og brauð frá Sigurjónsbakaríi í Kirkjulundi . Allir eru alltaf velkomnir í Keflavíkurkirkju .